钦定古今图书集成/明伦汇编/官常典/第720卷 > 周曾 王玢 姚憺 吕贲 康秀琳 梁兴
## 钦定古今图书集成/明伦汇编/官常典/第720卷 > 周曾 王玢 姚憺 吕贲 康秀琳 梁兴

朝　：贾乐卿　、侯仙钦

按《唐书忠义传》：“曾本李希烈部将，与王玢、姚憺、韦清
志相善，号四公子。希烈反，曾密得其计一二，以告李
勉。玢为许州镇遏使。会哥舒曜拔汝州，希烈遣曾往
拒，曾欲引军据蔡，使玢为应。憺、清居中，谋取希烈，密
求药毒，希烈不死。曾之行，希烈使假子十人从，次襄
城，知其谋，以告。希烈使李克诚率骡军千人劫曾杀”
之，而收其兵，并杀玢。憺始约事觉毋相引。清惧，阳说
希烈曰：“今兵寡，恐不能就事，请乞师朱滔。”希烈然之，
至襄邑，奔刘洽。德宗赠曾太尉，玢司徒，憺工部尚书，
擢清安定郡王，实封户二百。又有吕贲、康秀琳、梁兴
朝、贾乐卿、侯仙钦，皆死希烈之难。赠贲、秀琳尚书左
右仆射，兴朝等皆秩尚书。遣萧昕致祭境上，命李勉、
哥舒曜访其家子孙。诏：“虽三世有罪，常降一等。”曾无
后，贞元中，女及曾兄子酆争袭封，有司奏：“曾首谋归
顺，身死贼手，陛下锡真食，不幸绝嗣，宜令酆以五十
户奉祀，女亦封五十户。”